**ΑΠΟΣΠΑΣΜΑ**

Από το πρακτικό της αριθμ.2020-7ης Τακτικής Συνεδρίασης-ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **63**

 **ΘΕΜΑ:**  **Έκδοση ψηφίσματος για**  **την στήριξη των σχολικών καθαριστριών στο αίτημά τους για μονιμοποίηση με πλήρη ασφαλιστικά και μισθολογικά δικαιώματα**

Στη Λιβαδειά σήμερα την 13η Μαϊου 2020, ημέρα Τετάρτη και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **8241/8-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 |  Φορτώσης Αθανάσιος |
|  |  Μητάς Αλέξανδρος | 2  |  Παπαϊωάννου Λουκάς |
|  | Τσεσμετζής Εμμανουήλ  | 3 |  Πλιακοστάμος Κων/νος |
|  | Δήμου Ιωάννης  | 4 |  Χέβα Αθανασία (Νάνσυ) |
|  | Αποστόλου Ιωάννης | 5 |  Σπυρόπουλος Δημοσθένης |
|  | Σάκκος Μάριος  |   |   |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  |  |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Μπαρμπέρης Νικόλαος |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 1Ο θέμα της ημερήσιας διάταξης , ο κ Πρόεδρος έθεσε υπόψη του Δημοτικού Συμβουλίου ψήφισμα που είχε καταθέσει το σωματείο σχολικών καθαριστριών επαρχίας Λιβαδειάς όπου εκφράζουν τα δικαιώματά τους και τον αγώνα που δίνουν για τη διασφάλισή τους το οποίο αναλυτικά αναφέρει:

 Κύριε Δήμαρχε Λεβαδέων

Στο Δήμο Λεβαδέων λειτουργούν περί των 36 περίπου σχολικών μονάδων όλων των βαθμίδων. Τον εξαιρετικά ευαίσθητο τομέα της καθαριότητας και υγιεινής αυτών των δομών ο οποίος είναι πιο ευαίσθητος και αναγκαίος από ποτέ τώρα λόγω της γνωστής πανδημίας του κορωνοϊού τον υποστηρίζουν και 36 σχολικές καθαρίστριες, με εργασιακές σχέσεις ομηρίας. Συγκεκριμένα με 10μηνες συμβάσεις έργου(θεωρούμαστε υπεργολάβοι!) ανά αίθουσα διδασκαλίας και αμειβόμαστε κατά μέσο όρο με 30 ευρώ μικτά ανά αίθουσα το μήνα…

Θεωρούμε ότι οι συμβάσεις αυτές είναι όχι μόνο άδικες αλλά και προσβλητικές και απάνθρωπες για ένα κλάδο εργαζομένων ο οποίος προσφέρει αγόγγυστα τις υπηρεσίες ρου και συμβάλλει καθοριστικά στην προστασία της υγιεινής των παιδιών μας και στη διατήρηση της δημόσιας υγείας κατ΄επέκταση.

Πιστεύουμε ότι όλοι αναγνωρίζουν την αναγκαιότητα της σταθερής εργασίας αυτού του κλάδου, η οποία έγινε ακόμη πιο εμφατική σε όλη την δύσκολη κατάσταση της πανδημίας. Θεωρούμε ότι έφθασε επιτέλους η ώρα να σταματήσει η χρόνια εργασιακή ομηρία των σχολικών καθαριστριών, οι οποίες θα πρέπει να μονιμοποιηθούν με πλήρη ασφαλιστικά και μισθολογικά δικαιώματα καθώς καλύπτουμε πάγιες και διαρκείς ανάγκες.

 Κατόπιν των ανωτέρω ζήτησε από το σώμα την άμεση έκδοση ψηφίσματος συμπαράστασης προς τους εργαζομένους

- Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι εδώ και χρόνια οι σχολικές καθαρίστριες βρίσκονται σε εργασιακή ομηρία . Οι πολιτικές των προηγουμένων κυβερνήσεων έχουν φερθεί με τον χειρότερο τρόπο γιατί αν και γνωρίζουμε όλοι ότι καλύπτουν πάγιες και διαρκείς ανάγκες , μιας και είναι διαπιστωμένο ότι υπάρχουν καθημερινές ανάγκες οι κυβερνήσεις εθελοτυφλούν με αποτέλεσμα να μην γίνεται η μονιμοποίησή τους και η διασφάλιση των ασφαλιστικών και μισθολογικών τους δικαιωμάτων. Τέλος δήλωσε ότι συμφωνεί με την έκδοση σχετικού ψηφίσματος.

- **Η** επικεφαλής της μείζονος μειοψηφίας κ. Γιώτα Πούλου δήλωσε **ότι συμφωνεί με την έκδοση σχετικού ψηφίσματος συμπαράστασης στον αγώνα που κάνουν τονίζοντας ότι οι σχολικές καθαρίστριες πρέπει να ενταχθούν στα βαρέα και ανθυγιεινά επαγγέλματα και να τους παρέχονται μέτρα ατομικής προστασίας.**

**Ο**δημοτικός σύμβουλοςκ. Καραμάνης**,** επικεφαλής της δημοτικής παράταξης «Αλλάζουμε Σελίδα- Δημοτική Κίνηση Πολιτών Δήμου Λεβαδέων »**είπε ότι είχε συνάντηση με τις σχολικές καθαρίστριες όπου του εξέφρασαν τα αιτήματά τους κατηγορώντας τον κ. Δήμαρχο ότι επιδεικνύει όψιμο ενδιαφέρον για τα αιτήματα των καθαριστριών μιας και αρνούνταν επί μακρόν να τις δεχθεί στο γραφείο του. Τέλος δήλωσε ότι είναι σύμφωνος με την έκδοση ψηφίσματος.**

-Απαντώντας ο κ. Δήμαρχος δήλωσε ότι επέδειξε το απαιτούμενο ενδιαφέρον γιατί και τις δέχθηκε στο γραφείο του όπου του εξέθεσαν τα προβλήματά τους και δήλωσε ότι αναγνωρίζει τον αγώνα που καθημερινά δίνουν ώστε να διασφαλιστεί η υγιεινή των σχολικών μονάδων τόσο κατά τη διάρκεια της λειτουργίας των σχολείων, όσο και κατά το πέρας των μαθημάτων. Η δημοτική αρχή έχει ως πρωταρχικό μέλημά της τη διασφάλιση της υγείας των μαθητών και διδασκόντων όλων των εκπαιδευτικών μονάδων του Δήμου μας. Επισήμανε όμως, ότι είναι απολύτως αδύνατο να ανταποκριθεί στην μονιμοποίησή τους όσον αφορά την επιβάρυνση του προϋπολογισμού του Δήμου μας, χωρίς μεταφορά των αντίστοιχων πόρων με επιχορήγηση από το αρμόδιο Υπουργείο Παιδείας

 Το Δημοτικό Συμβούλιο αφού έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 , καθώς και τη μεταξύ των μελών του συζήτηση σύμφωνα με τα πρακτικά

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος

Οι εργαζόμενες καθαρίστριες στα σχολεία του Δήμου μας έχουν ταλαιπωρηθεί επί σειρά ετών κυρίως από την επισφαλή εργασιακή τους σχέση, λόγω των συνεχών ανανεώσεων των συμβάσεων τους, τις εξευτελιστικές αμοιβές που μονίμως καταβάλλονται καθυστερημένα καθώς και τις εξαιρετικά δυσμενείς και ανθυγιεινές συνθήκες εργασίας.

Οι σχολικές καθαρίστριες προσφέρουν πραγματικό και δύσκολο έργο στα σχολεία και στους μαθητές του Δήμου μας, αλλά οι υποχρεώσεις που τους βαρύνουν, δεν αντισταθμίζονται με τα δικαιώματά τους σαν εργαζόμενες, διότι δεν απολαμβάνουν τα εκ του νόμου, όπως οι υπόλοιποι εργαζόμενοι, όπως τις άδειες, την μηνιαία μισθοδοσία, αφού πληρώνονται σε τρίμηνη βάση και την ένταξή τους στα βαρέα και ανθυγιεινά επαγγέλματα.

Οι εργαζόμενες ζητούν και επιβάλλεται, λόγω του κοινωνικού έργου που προσφέρουν, να λάβουν τα νόμιμα για την σωστή διαβίωση των ιδίων και των οικογενειών τους όπως:

1. την μόνιμη, πλήρη και σταθερή εργασία με αορίστου χρόνου συμβάσεις και πλήρη εργασιακά και ασφαλιστικά δικαιώματα,
2. την έγκαιρη και άμεση καταβολή των δεδουλευμένων αποδοχών τους,
3. τις αξιοπρεπείς αμοιβές,
4. τις ανθρώπινες συνθήκες εργασίας, με τήρηση των κανόνων υγιεινής και ασφάλειας,
5. την χορήγηση των εκ του νόμου προβλεπόμενων μέσων ατομικής προστασίας,

**Η απόφαση πήρε τον αριθμό 63/2020**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  |
| Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια)  |   |
| Μερτζάνης Κων/νος  |  |
|  Γιαννακόπουλος Βρασίδας  |   |
| Σαγιάννης Μιχαήλ  |  |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |  |
| Τζουβάρας Νικόλαος  |  |
| Καράλης Χρήστος  |  |
| Κοτσικώνας Επαμεινώνδας  |  |
| Αρκουμάνης Πέτρος   |  |
| Μπράλιος Νικόλαος  |  |
| Γερονικολού Λαμπρινή  |  |
| Τσιφής Δημήτριος  |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |   |